Ala a mmi ḥebbi ggiγ tilas i yiman-iw; snat tefra. Acu sya γer da ma ifat swiγ snat-nni n tfenǧalin, a d-innin atan tarba-d leflantega, neγ atan illa win ibwḍen laεfu n Ṛebbi, dγa mi a nṛuḥ akken a t-d-nzuṛ, rennuγ tikwal afenǧal i lbaraka, γef ṛṛuḥ n umaṛḥum-nni, ilha a mmi d ttwab. U daγen a mmi ulamek i dasen-tenniḍ ur tesseγ ara; mačči niteni deg uγilif-nnsen keč ad asen-ternuḍ. Muqel kan tura, ad yilli yiwen temmut yemma-s ad ak-d-yefk lqahwa γef ṛṛuḥ-s keč ad taggwiḍ, ṣafi amaken tγunfaḍ lqahwa-nni…Axiṛ ad helkeγ wala ad ggeγ aγilif i wat wexxam-nni…D tagi i taqbaylit a mmi ḥebbu. Xas twaεṛ, telha lqah…teqbaylit.